title: Решение на Комисията от 23 февруари 1994 година за създаването на експертен комитет за координиране на предотвратяването на измамите

text:
Важна правна забележка

|

31994D0140

Официален вестник n° L 061 , 04/03/1994 стр. 0027 - 0028 специално финландско издание: глава 1 том 3 стр. 0108  специално шведско издание: глава 1 том 3 стр. 0108  специално чешко издание глава 01 том 01 стр. 269  - 270 специално испанско издание глава 01 том 01 стр. 269  - 270 специално унгарско издание глава 01 том 01 стр. 269  - 270 специално литвийско издание глава 01 том 01 стр. 269  - 270 LV.ES глава 01 том 01 стр. 269  - 270 MT.ES глава 01 том 01 стр. 269  - 270 PL.ES глава 01 том 01 стр. 269  - 270 SK.ES глава 01 том 01 стр. 269  - 270 специално словенско издание глава 01 том 01 стр. 269  - 270

		19940223Решение на Комисиятаот 23 февруари 1994 годиназа създаването на експертен комитет за координиране на предотвратяването на измамите(94/140/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската общност,като има предвид, че доброто управление на финансите на Общността налага да се противодейства ефективно срещу измамите, насочени срещу нейния бюджет;като има предвид, че държавите-членки следва да предприемат специфични мерки за борба с измамата; като има предвид, че това налага тясно сътрудничество между държавите-членки и Комисията;като има предвид, че член 209а от Договора изисква държавите-членки да предприемат същите мерки за противодействие на измамата, засягаща финансовите интереси на Общността, каквито предприемат за защитата на своите собствени финансови интереси; като има предвид, че затова, те трябва, с помощта на Комисията да координират действията си за защита на финансовите интереси на Общността и да противодействат на измамата;като има предвид, че Комисията също има значителна отговорност, произтичаща от нейната основна задача да гарантира, че бюджетът на Общността е правилно изпълнен и че разпоредбите на Договора са приложени;като има предвид, че затова е желателно Комисията да бъде съветвана от комитет, който да се състои от представители на държавите-членки, който да предоставя консултация по който и да е въпрос, свързан с предотвратяването на измамите, да осъществява сътрудничеството между държавите-членки и Комисията в борбата им с измамите, както и по всеки друг въпрос, които се отнася до правната закрила на финансовите интереси на Общността;като има предвид, че съществуващите комитети са специализирани в специални области; като има предвид, че тези комисии не бива да бъдат заменяни; като има предвид, че въпреки това е необходимо да съществува общ поглед върху цялата област на измами, засягащи бюджета на Общността; като има предвид, че затова е необходимо създаването на хоризонтален комитет;като има предвид, че, след като комитетът трябва да бъде от хоризонтален тип и държавите-членки трябва да бъдат представени от подходящото ниво, отразяващо техните собствени административни структури, трябва да се създаде разпоредба, която да определя, че комитетът ще се състои от двама представители на всяка държава-членка,РЕШИ:Член 1Създава се Експертен комитет за координиране на предотвратяването на измамите (по нататък, наричан "Комитетът") в рамките на Комисията.Член 21. Комисията може да се консултира с Комитета по всеки въпрос, отнасящ се до предотвратяването и преследването на измамите и нередностите, както и по всеки въпрос, свързан със сътрудничеството между държавите-членки или между държавите-членки и Комисията, който надхвърля правомощията на който и да е секторен комитет, за да организира по-ефективно действията, насочени срещу измамата.Комисията може да се консултира с Комитета по всеки въпрос, отнасящ се до правната закрила на финансовите интереси на Общността.2. Всеки член на комитета може да иска Комисията да се консултира с Комитета по всеки въпрос, попадащ в обхвата на компетентността на Комитета.Член 31. Комитетът се състои от двама представители на всяка държава-членка. Те могат да се подпомагат от двама членове на персонала на съответните служби.2. Комитетът се председателства от представител на Комисията.3. Могат да се създават работни групи за облекчаване работата на Комитета.Член 41. Комисията осигурява секретариата на Комитета.2. Председателят може да покани което и да е лице със специални познания, отнасящи се до отделен въпрос от дневния ред да вземе участие в заседанията. Експертите участват единствено в обсъжданията, за които са били поканени.3. Представителите на съответните отдели на Комисията участват в заседанията на Комитета.4. Комитетът се свиква от Комисията.Член 51. Комитетът разглежда исканията за становища, отправени от Комисията. Не се гласува.2. Комисията, когато изисква становище от Комитета, може да посочи срока, в който становището трябва да ѝ бъде представено.3. Гледните точки, изразени от представителите на държавите-членки, се отразяват в протокола.Член 6Без да се засягат разпоредбите на член 214 от Договора, когато Комисията информира Комитета, че исканото становище или поставеният въпрос се отнася до материя с поверителен характер, от участниците се изисква да не разкриват получената информация в хода на работата на Комитета или на работните групи.Член 7Настоящото решение влиза в сила на 1 март 1994 г.Съставено в Брюксел на 23 февруари 1994 година.За КомисиятаPeter SchmidhuberЧлен на Комисията--------------------------------------------------


title: 2011/900/ЕС: Решение на Съвета от 19 декември 2011 година за изменение на Процедурния правилник на Съвета

text:
               30.12.2011

               BG

               Официален вестник на Европейския съюз

               L 346/17

         РЕШЕНИЕ НА СЪВЕТА
   от 19 декември 2011 година
   за изменение на Процедурния правилник на Съвета
   (2011/900/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз,
   като взе предвид Договора за функционирането на Европейския съюз,
   като взе предвид член 2, параграф 2 от приложение III към Процедурния правилник на Съвета (1),
   като има предвид, че:

               (1)

               Член 3, параграф 3, първа и четвърта алинея от Протокол (№ 36) относно преходните разпоредби, приложен към Договорите, предвижда, че до 31 октомври 2014 г., когато Съветът приема акт, за който се изисква квалифицирано мнозинство, и ако член на Съвета поиска това, се извършва проверка дали държавите-членки, съставляващи това мнозинство, представляват най-малко 62 % от общото население на Съюза, изчислено съгласно данните за населението, които се съдържат в член 1 от приложение III към Процедурния правилник на Съвета (наричан по-нататък „Процедурният правилник“).

               (2)

               Член 2, параграф 2 от приложение III към Процедурния правилник предвижда, че, считано от 1 януари на всяка година, Съветът актуализира данните, посочени в член 1 от приложение III, въз основа на данните, с които разполага Статистическата служба на Европейския съюз към 30 септември на предходната година.

               (3)

               Следователно е необходимо Процедурният правилник да бъде съответно изменен за 2012 г.,

         ПРИЕ НАСТОЯЩОТО РЕШЕНИЕ:
   Член 1
   Член 1 от приложение III към Процедурния правилник се заменя със следното:

      „Член 1
      За целите на прилагането на член 16, параграф 5 от Договора за ЕС и на член 3, параграфи 3 и 4 от Протокол (№ 36) относно преходните разпоредби, приложен към Договорите, общото население на всяка държава-членка за периода от 1 януари 2012 г. до 31 декември 2012 г. е следното:

                  Държава-членка

                  Население
                  (× 1 000)

                  Германия

                  81 751,6

                  Франция

                  65 075,4

                  Обединено кралство

                  62 435,7

                  Италия

                  60 626,4

                  Испания

                  46 152,9

                  Полша

                  38 200,0

                  Румъния

                  21 413,8

                  Нидерландия

                  16 655,8

                  Гърция

                  11 325,9

                  Белгия

                  10 918,4

                  Португалия

                  10 637,0

                  Чешка република

                  10 532,8

                  Унгария

                  9 985,7

                  Швеция

                  9 415,6

                  Австрия

                  8 404,3

                  България

                  7 504,9

                  Дания

                  5 560,6

                  Словакия

                  5 435,3

                  Финландия

                  5 375,3

                  Ирландия

                  4 480,9

                  Литва

                  3 244,6

                  Латвия

                  2 229,6

                  Словения

                  2 050,2

                  Естония

                  1 340,2

                  Кипър

                  804,4

                  Люксембург

                  511,8

                  Малта

                  417,6

                  Общо

                  502 486,7

                  Праг (62 %)

                  311 541,8“

   Член 2
   Настоящото решение влиза в сила в деня след публикуването му в Официален вестник на Европейския съюз.

   Прилага се от 1 януари 2012 г.

      Съставено в Брюксел на 19 декември 2011 година.

            За Съвета

            Председател

         M. KOROLEC

      (1)  Решение 2009/937/ЕС на Съвета от 1 декември 2009 г. за приемане на Процедурен правилник на Съвета (ОВ L 325, 11.12.2009 г., стр. 35).


title: Решение (ЕС, Евратом) 2016/846 на представителите на правителствата на държавите членки от 24 май 2016 година за назначаване на съдии в Общия съд

text:
               28.5.2016

               BG

               Официален вестник на Европейския съюз

               L 141/76

         РЕШЕНИЕ (ЕС, Евратом) 2016/846 НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ ЧЛЕНКИ
   от 24 май 2016 година
   за назначаване на съдии в Общия съд
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ — ЧЛЕНКИ НА ЕВРОПЕЙСКИЯ СЪЮЗ,
   като взеха предвид Договора за Европейския съюз, и по-специално член 19 от него,
   като взеха предвид Договора за функционирането на Европейския съюз, и по-специално членове 254 и 255 от него,
   като взеха предвид Договора за създаване на Европейската общност за атомна енергия, и по-специално член 106а, параграф 1 от него,
   като имат предвид, че:

               (1)

               Член 48 от Протокол № 3 относно статута на Съда на Европейския съюз, изменен с Регламент (ЕС, Евратом) 2015/2422 на Европейския парламент и на Съвета (1), предвижда, че Общият съд се състои от четиридесет съдии, считано от 25 декември 2015 г. Член 2, буква а) от посочения регламент определя продължителността на мандата на дванадесетте допълнителни съдии, така че краят на мандата им да отговаря на частичното обновяване на състава на Общия съд, което ще се извърши на 1 септември 2016 г. и на 1 септември 2019 г.

               (2)

               За длъжността допълнителен съдия в Общия съд бяха предложени кандидатурите на г-жа Inga REINE, г-н Fredrik SCHALIN и г-н Peter George XUEREB.

               (3)

               Комитетът, създаден съгласно член 255 от Договора за функционирането на Европейския съюз, даде становище относно годността на г-жа Inga REINE, г-н Fredrik SCHALIN и г-н Peter George XUEREB да упражняват функциите на съдии в Общия съд,

         ПРИЕХА НАСТОЯЩОТО РЕШЕНИЕ:
   Член 1
   За съдии в Общия съд за периода от датата на влизане в сила на настоящото решение до 31 август 2019 г. се назначават:

               —

               г-жа Inga REINE,

               —

               г-н Fredrik SCHALIN,

               —

               г-н Peter George XUEREB.

         Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 24 май 2016 година.

            Председател

         P. DE GOOIJER

      (1)  Регламент (ЕС, Евратом) 2015/2422 на Европейския парламент и на Съвета от 16 декември 2015 г. за изменение на Протокол № 3 относно статута на Съда на Европейския съюз (ОВ L 341, 24.12.2015 г., стр. 14).


title: Решение (ЕС) 2017/1695 на Европейския парламент от 27 април 2017 година относно приключването на сметките на Европейската железопътна агенция (сега Агенция за железопътен транспорт на Европейския съюз) за финансовата 2015 година

text:
               29.9.2017

               BG

               Официален вестник на Европейския съюз

               L 252/277

         РЕШЕНИЕ (ЕС) 2017/1695 НА ЕВРОПЕЙСКИЯ ПАРЛАМЕНТ
   от 27 април 2017 година
   относно приключването на сметките на Европейската железопътна агенция (сега Агенция за железопътен транспорт на Европейския съюз) за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската железопътна агенция за финансовата 2015 година,

               —

               като взе предвид доклада на Сметната палата относно годишните отчети на Европейската железопътна агенция за финансовата 2015 година, придружен от отговора на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Агенцията във връзка с изпълнението на бюджета за финансовата 2015 година (05873/2017 — C8-0063/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 881/2004 на Европейския парламент и на Съвета от 29 април 2004 г. за създаване на Европейска железопътна агенция (4), и по-специално член 39 от него,

               —

               като взе предвид Регламент (ЕС) 2016/796 на Европейския парламент и на Съвета от 11 май 2016 г. относно Агенцията за железопътен транспорт на Европейския съюз и за отмяна на Регламент (ЕО) № 881/2004 (5), и по-специално член 65 от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол и становището на комисията по транспорт и туризъм (A8-0128/2017),

               1.

               одобрява приключването на сметките на Европейската железопътна агенция за финансовата 2015 година;

               2.

               възлага на своя председател да предаде настоящото решение на изпълнителния директор на Агенцията за железопътен транспорт на Европейския съюз, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 151.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 164, 30.4.2004 г., стр. 1.

      (5)  ОВ L 138, 26.5.2016 г., стр. 1.

      (6)  ОВ L 328, 7.12.2013 г., стр. 42.


title: Решение (ЕС) 2016/1716 на Съвета от 20 септември 2016 година за назначаване на двама членове и двама заместник-членове, предложени от Кралство Испания, в Комитета на регионите

text:
               24.9.2016

               BG

               Официален вестник на Европейския съюз

               L 258/15

         РЕШЕНИЕ (ЕС) 2016/1716 НА СЪВЕТА
   от 20 септември 2016 година
   за назначаване на двама членове и двама заместник-членове, предложени от Кралство Испания, в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Испания,
   като има предвид, че:

               (1)

               На 26 януари 2015 г., 5 февруари 2015 г. и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               След изтичането на мандатите на г-н Alberto FABRA PART и г-жа Nuria MARÍN MARTÍNEZ се освободиха две места за членове на Комитета на регионите.

               (3)

               След изтичането на мандатите на г-н Francisco Javier LEÓN DE LA RIVA и г-н Fernando MARTÍNEZ-MAILLO TORIBIO се освободиха две места за заместник-членове на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2020 г.:

               а)

               за членове:

                           —

                           D. Juan ESPADAS CEJAS, Alcalde de Sevilla,

                           —

                           D. Antonio ROMÁN JASANADA, Alcalde de Guadalajara,

                     и

               б)

               за заместник-членове:

                           —

                           D. Pedro Luis SANZ CARLAVILLA, Alcalde de Meco,

                           —

                           D. David PÉREZ GARCÍA, Alcalde de Alcorcón.

         Член 2
   Настоящото решение влиза в сила в деня на приемането му.

      Съставено в Брюксел на 20 септември 2016 година.

            За Съвета

            Председател

         I. KORČOK

      (1)  Решение (ЕС) 2015/116 на Съвета от 26 януари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 20, 27.1.2015 г., стр. 42).

      (2)  Решение (ЕС) 2015/190 на Съвета от 5 февруари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 31, 7.2.2015 г., стр. 25).

      (3)  Решение (ЕС) 2015/994 на Съвета от 23 юни 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 159, 25.6.2015 г., стр. 70).


title: Решение (ЕС) 2015/320 на Комисията от 27 януари 2015 година относно SA. 26547 (11/C) (ex- NN 49/10 и CP 241/2008) — Белгия — Фондация за устойчиво развитие на рибарството — неправилно използване на помощ N 274/03 (нотифицирано под номер C(2015) 321)  Текст от значение за ЕИП

text:
               28.2.2015

               BG

               Официален вестник на Европейския съюз

               L 57/7

         РЕШЕНИЕ (ЕС) 2015/320 НА КОМИСИЯТА
   от 27 януари 2015 година
   относно SA. 26547 (11/C) (ex- NN 49/10 и CP 241/2008) — Белгия — Фондация за устойчиво развитие на рибарството — неправилно използване на помощ N 274/03

         (нотифицирано под номер C(2015) 321)

   (само текстовете на френски и нидерландски език са автентични)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз, и по-специално член 108, параграф 2, първа алинея от него,
   като взе предвид Споразумението за Европейското икономическо пространство, и по-специално член 62, параграф 1, буква а) от него,
   като покани заинтересованите страни да представят мненията си в съответствие с посочените по-горе разпоредби (1) и като взе предвид техните мнения,
   като има предвид, че:
   1.   ПРОЦЕДУРА

               (1)

               На 26 юни 2003 г. Белгия уведоми Европейската комисия за схема за държавна помощ, целяща финансиране и създаване на Stichting Duurzame Visserij Ontwikkeling (наричана по-нататък SDVO) — организация с нестопанска цел, насочена към устойчивото развитие на рибарството в Белгия. Нотифицираните разпоредби се отнасят до финансирането на SDVO и включват устава на това дружество. Комисията одобри схемата на 16 декември 2003 г. (2).

               (2)

               На 9 септември 2008 г. Комисията получи жалба (заведена под номер CP 241/2008), с която се съобщава за неправилното използване от страна на SDVO на част от помощта, получена по схемата.

               (3)

               С писмо от 17 ноември 2008 г. Комисията поиска от белгийските власти да предоставят разяснения. С писмо от 18 декември 2008 г. белгийските власти поискаха удължаване на срока с един месец, което им бе предоставено. С писмо от 16 януари 2009 г. белгийските власти предоставиха на Комисията информация.

               (4)

               С писмо от 10 септември 2009 г. белгийските власти изпратиха на Комисията годишния доклад (2008 г.) на SDVO в съответствие с член 21 от Регламент (ЕО) № 659/1999 на Съвета (3) („Процедурния регламент“).

               (5)

               С писмо от 19 януари 2010 г. Комисията поиска от белгийските власти да предоставят допълнителни разяснения. С писмо от 18 февруари 2010 г. белгийските власти поискаха удължаване на срока с един месец, което им бе предоставено. С писмо от 12 април 2010 г. белгийските власти предоставиха на Комисията информация.

               (6)

               С писмо от 19 януари 2010 г. Комисията попита жалбоподателя дали поддържа жалбата си, при положение че cvba Schelpdier en vis — дъщерно дружество, създадено от SDVO — е прекратило дейността си.

               (7)

               С писмо от 18 февруари 2010 г. жалбоподателят посочи причините, поради които поддържа жалбата си.

               (8)

               На 22 октомври 2010 г. досието беше записано като досие от вида NN.

               (9)

               С писмо от 23 март 2011 г. Комисията уведоми Белгия, че е решила да започне по отношение на помощта процедурата, предвидена в член 108, параграф 2 от Договора за функционирането на Европейския съюз.

               (10)

               Решението на Комисията да започне процедурата беше публикувано в Официален вестник на Европейския съюз
                   (4). Комисията прикани заинтересованите страни да представят мненията си по отношение на помощта.

               (11)

               С писмо от 7 юни 2011 г. Комисията получи от страна на белгийските власти мнения относно решението за откриване на официална процедура по разследване от бенефициера на схемата. Комисията не получи допълнителни мнения нито от жалбоподателя, нито от друга заинтересована страна.

         2.   ОПИСАНИЕ

               (12)

               За първоначалната схема бе подадено уведомление с писмо от 26 юни 2003 г. То бе заведено под № 274/03.

               (13)

               В схемата бе предвидено годишно плащане в размер на около 2 млн. евро, финансирано с държавни средства, с цел да се позволи на SDVO да работи за постигане на устойчиво развитие на рибарството чрез разнообразни дейности или проекти, съгласно устава си.

               (14)

               Схемата се финансира с национални средства, състоящи се от една част от авансовото плащане на данъци (данък, удържан при източника) от работодателите в сектора на рибарството.

               (15)

               Европейската комисия счете схемата за съвместима с вътрешния пазар на основание член 107, параграф 3, буква в) от ДФЕС, по-конкретно поради това, че според предоставената в нотификацията и в устава на SDVO информация SDVO ще се ангажира с краткосрочни проекти от обществен интерес, съответстващи на мерките, изброени в член 15 от Регламент (ЕО) № 2792/1999 на Съвета (5).

         3.   ЖАЛБАТА

               (16)

               Според жалбоподателя SDVO и cvba Schelpdier en vis са използвали държавна помощ, която първоначално е била предназначена за подпомагане на сектора на рибарството като цяло, за стартиране на търговски проект в областта на аквакултурите, отнасящ се по-специално до миди, нарушавайки по този начин конкуренцията на пазара.

               (17)

               Жалбоподателят добавя, че като е осъществявала търговска дейност на пазара и впоследствие е създала търговско дъщерно дружество, SDVO е действала в разрез с устава си и в противоречие с правния статут на сдружение с нестопанска цел.

               (18)

               В подкрепа на искането си жалбоподателят посочи, че SDVO е разработила търговска марка, стартирала е голяма рекламна кампания и е участвала в продажбата на миди. Всички тези дейности и мерки са счетени за типични компоненти на търговска дейност.

               (19)

               По отношение на нарушаването на конкуренцията жалбоподателят посочва, че с отглеждането на миди в морето по протежение на белгийския бряг се експериментира от 1994 г. насам. Жалбоподателят е разработил своя собствена марка (Belgica mussels). Реколтата е продадена за първи път през 2008 г.

               (20)

               Жалбоподателят стига до извода, че тъй като SDVO нарушава конкуренцията на пазара, не може да се счита, че тя действа в името на колективните интереси в сектора на рибарството и аквакултурите.

               (21)

               Относно ликвидацията на cvba Schelpdier en vis жалбоподателят посочва, че според него нарушаването на конкуренцията не е било преустановено с ликвидацията на дъщерното дружество на SDVO, като се има предвид, че SDVO продължава активно да участва в търговията с миди и след ликвидацията на cvba Schelpdier en vis.

         4.   ОСНОВАНИЯ ЗА ОТКРИВАНЕ НА ОФИЦИАЛНАТА ПРОЦЕДУРА ПО РАЗСЛЕДВАНЕ

               (22)

               В решението си за откриване на официална процедура по разследване Комисията изразява съмнения по отношение на съответствието на някои от изпълняваните от SVDO проекти с устава, нотифициран на Комисията и одобрен от нея. Поради това Комисията подозира, че SDVO е използвала неправомерно помощ по схемата.

               (23)

               Въпросните проекти са следните:

                           —

                              Проектът за мидите: SDVO стартира широка рекламна кампания за мидите си. Вместо да се организира кампания за популяризиране на мидите като цяло, в основата на рекламните материали стоят конкретна търговска марка (Flanders Queen Mussel) и конкретно предприятие (SDVO) и се съдържат редица препратки към географския произход на продуктите (Фландрия). Освен това тя разширява обхвата на проекта за мидите посредством придобиване и използване на 87 допълнителни клетки и по този начин превръща инвестицията в дългосрочна.

                           —

                           Намиране на нови запаси от черупкови организми: Изглежда, че SDVO е действала в качеството си на инициатор на експериментална риболовна кампания, насочена към намирането на подходящи за търговска експлоатация запаси от черупкови организми по континенталния шелф на Белгия.

                           —

                           Кампания за популяризиране на проекта Dagverse Vis: Тази кампания цели подобряването пред широката общественост на имиджа на белгийския риболов чрез популяризиране на повече или по-малко известни видове риба, прясно уловена от крайбрежни рибари. Тази дейност включва участието на първокласни професионални готвачи, които предлагат в своите ресторанти по-малко познати видове риба. Очаква се, че ако първокласни професионални готвачи предлагат тези рибни видове в своите ресторанти, крайбрежните рибари ще успеят да получат разумна цена за тези видове риба, така че всяка брънка в риболовната промишленост да получи справедливо възнаграждение за своя продукт.

               (24)

               По отношение на проекта за мидите Комисията счита, че SDVO е действала в противоречие със своя устав (а следователно и със схемата), в който изрично се посочва, че SDVO ще утвърди имиджа на морския риболов, но без насочване към никоя конкретна фирма и без позоваване на географския произход на продуктите, и в който са забранени насърчителни мерки, основаващи се на търговска марка и/или посочване на географския произход на продуктите. Освен това Комисията изрази съмнения, че чрез използване на 87 допълнителни клетки SDVO е действала в съответствие с устава си и с Решение № 274/03, тъй като това едва ли може да се разглежда като краткосрочна дейност, а по-скоро представлява дългосрочна инвестиция, която трудно може да се съвмести с понятието за краткосрочна дейност.

               (25)

               По отношение на проекта за намиране на нови запаси от черупкови организми Комисията отбеляза, че той не е включен сред целите, изброени в устава на SDVO. По-конкретно, не изглежда този проект да отговаря на целите, описани в раздел в) Подобряване на управлението на живите водни ресурси и контрола на рибарството. Наистина, намирането на подходящи за търговска експлоатация нови запаси от черупкови организми не съответства нито на постоянното наблюдение на качеството и количеството на живите водни ресурси, нито на наблюдението на социално-икономическото състояние на сектора на рибарството или на консултирането на правителството относно контрола върху риболовното усилие. Установяването на налични подходящи за търговска експлоатация запаси от черупкови организми по континенталния шелф на Белгия изглежда не цели опазването на тези запаси, а по-скоро тяхната експлоатация.

               (26)

               Накрая, по отношение на кампанията за популяризиране на
                     Dagverse vis
                   Комисията отбеляза, че чрез възхвалата на белгийския произход на продуктите (риба, уловена от белгийската крайбрежна флота) за разлика от рибата, уловена от чуждестранни кораби, SDVO се е позовала на географския произход на продуктите и е действала в противоречие с устава си и с Решение № 274/03. Въпреки това Комисията взе под внимание факта, че в момента на приемането на решението за откриване на процедурата кампанията по проекта Dagverse vis вече е била изменена с цел да се избегне позоваването на географския произход на продуктите.

         5.   МНЕНИЯ НА ЗАИНТЕРЕСОВАНИТЕ СТРАНИ

               (27)

               В отговор на публикуването в Официален вестник на решението от 2011 г. за откриване на официална процедура по разследване Комисията получи становища от бенефициера на схемата, Stichting Duurzame Visserij Ontwikkeling (SDVO), предоставени от националните власти.

               (28)

               От жалбоподателя не беше получено допълнително мнение.

               (29)

               SDVO потвърди позицията си, както следва:

         5.1.   Проектът за мидите

               (30)

               Проектът за мидите е осъществен на два етапа. В първата фаза са използвани 13 прототипа на клетки за миди, разработени, за да отговорят на климатичните особености и на свързаните с мореплаването изисквания на белгийското крайбрежие. Във втората фаза са използвани 87 допълнителни клетки за миди.

               (31)

               С цел да се оцени дали проектът е икономически жизнеспособен е било нужно да се премине през целия процес на производство и пускане на пазара. Наложило се е да се премине ефективно през различните етапи на процеса, в т.ч. през дейностите за популяризиране.

               (32)

               Рекламната кампания е проведена през 2007, 2008 и 2009 г. и, противно на твърденията на Комисията, е била с ограничен срок и обхват.

               (33)

               Може да се счита, че тази рекламна кампания е от общ интерес. От самото начало е съществувало намерението след етапа на научните изследвания проектът да бъде прехвърлен на кооперация, отворена за всички, в т.ч. и за жалбоподателя.

               (34)

               SDVO е възнамерявала да разработи търговската марка Flanders Queen за конкретните цели на проекта. Търговската марка е трябвало да бъде използвана само веднъж. Търговското наименование е трябвало да изчезне след приключването на проекта. Въпреки това, при прехвърляне на проекта на VSVC очевидно е било взето решение продажбите на мидите под това име да продължат.

               (35)

               Разработването на проекта и кампанията за популяризиране не следва да се разглеждат като разходи в хода на нормалния производствен процес. Проектът е стигнал по-далеч, отколкото ако бе направен от частно предприятие, тъй като свързаните с него разходи биха били твърде високи. Едно частно предприятие просто няма да бъде готово да направи инвестициите, нужни дори само за да се изпробва най-добрият метод за работа или за да се открият зони, подходящи за отглеждането на миди.

         5.2.   Намирането на нови запаси от черупкови организми

               (36)

               SDVO е на мнение, че намирането на нови запаси от черупкови организми попада в обхвата на нейния устав, тъй като тази дейност следва да се разглежда като мерки за контрол и опазване, както е посочено в категория в) от устава.

               (37)

               Освен това проектът е част от преобразуването на риболовния флот, наложило се, наред с другото, поради загубата на места за риболов в резултат от изграждането на разположени в морето вятърни паркове.

         5.3.   Кампания за популяризиране на проекта Dagverse Vis

               (38)

               SDVO отбележи, че кампанията за популяризиране е била преработена и първоначално използваното позоваване на географски произход е било премахнато.

         6.   ОЦЕНКА

   6.1.
         Проектът за мидите: разработване на търговско наименование и реклама

               (39)

               Както бе описано по-горе, SDVO е започнала широка рекламна кампания за мидите си. Вместо да се организира кампания за популяризиране на мидите като цяло, в основата на рекламните материали стоят конкретна търговска марка (Flanders Queen Mussel) и конкретно предприятие (SDVO) и се съдържат редица препратки към географския произход на продуктите (т.е. Фландрия).

               (40)

               Вследствие на това, SDVO е действала в противоречие със своя устав (а следователно и със схемата), тъй като в устава изрично се посочва, че SDVO ще утвърди имиджа на морския риболов, но без насочване към никоя конкретна фирма и без позоваване на географския произход на продуктите, и в който са забранени насърчителни мерки, основаващи се на търговска марка и/или посочване на географския произход на продуктите. Освен това SDVO е действала в противоречие с Решение № 274/03, в което изрично се посочва, че не се разрешава никакво географско позоваване.

               (41)

               Белгийските власти заявиха, че търговската марка е разработена само за пилотния проект и че ще се използва само веднъж, а след това ще бъде премахната и ще изчезне с приключването на проекта.

               (42)

               Комисията отбелязва обаче, че търговската марка е останала в употреба и след края на пилотния проект. Всъщност след прехвърлянето на проекта за мидите към VSVC, продажбата на миди е продължила под наименованието Flanders Queen Mussel. Освен това на уебсайта на SDVO се е предоставяла информация къде могат да бъдат намерени мидите с марка Flanders Queen Mussel.

               (43)

               Комисията отбелязва също, че през 2007, 2008 и 2009 г. SDVO организира редица дейности за реклама и популяризиране на марката Flanders Queen Mussel. Фактът, че тези дейности са се провеждали многократно в продължение на няколко години, показва, че не става дума за малка или временна кампания и следователно не може да се разглежда като ограничено по време и обхват популяризиране. При това част от рекламните дейности (2008 и 2009 г.) всъщност са проведени след като възложените в рамките на пилотния проект проучвания вече са били предоставени. В действителност окончателният доклад относно икономическата осъществимост на проекта за мидите е предоставен на 22 ноември 2007 г., а резултатите от оценката на прилагането на маркетинговия план — на 21 февруари 2008 г.

               (44)

               Във всеки случай Комисията отбелязва, че забраната за популяризиране на конкретни марки и за позоваване на географския произход на продуктите в рекламни изяви е в сила за всички дейности. Следователно насърчаването на конкретни марки и позоваването на географски райони не се разрешава дори по отношение на краткосрочни проекти (финансирани с публични средства). Нито в схемата, нито в Решение № 274/03 се предвиждат някакви изключения от това правило, а в тях и не би могло да се предвижда подобно изключение, тъй като това би противоречало на Насоките за рибарството от 2001 г.

               (45)

               Освен това Комисията счита, че е малко вероятно подобна широка рекламна кампания разумно да може да се счита за дейност от общ интерес, по-специално защото не е с обща насоченост, а цели конкретна търговска марка. Това важи с още по-голяма сила, доколкото става въпрос за конкурентно предприятие, развиващо своя собствена марка.

               (46)

               На последно място, изграждането на търговско наименование на продукт, който ще се продава на пазара, и стартирането на рекламна кампания съответстват на разходите, които могат да възникнат в нормалния производствен процес, и поради това не са позволени по схемата.

               (47)

               По тези причини Комисията счита, че чрез разработването на търговското наименование и стартирането на кампания за реклама и популяризиране на споменатата марка Flanders Queen Mussel SDVO е действала извън обхвата на устава си и на Решение № 274/03.

               (48)

               Поради горепосочените причини Комисията счита, че SVDO неправилно е използвала помощта, отпусната по схемата, по отношение на разработването на търговско наименование и рекламата.

         6.2.
         Проектът за мидите: използване на 87 допълнителни клетки

               (49)

               Комисията е наясно с факта, че проектът за мидите се състои от различни части. Първата част от проекта не се поставя под въпрос сама по себе си; обаче инвестициите, направени след приключване на пилотния проект, будят загриженост. Комисията е на мнение, че чрез придобиване и използване на 87 допълнителни клетки за миди SDVO не е действала в съответствие със своя устав и с Решение № 274/03.

               (50)

               Белгийските власти са на мнение, че използването на допълнителните 87 клетки е било краткосрочна операция с акцент върху колективния интерес. Освен това те твърдят, че увеличаването на броя на клетките е било с по-широк обхват от дейностите, които обикновено се предприемат от частните предприятия, тъй като едно частно предприятие просто не би инвестирало в такъв голям мащаб, без да знае дали дейностите могат да бъдат рентабилни в голям мащаб.

               (51)

               Въпреки това Комисията се съмнява, че придобиването и използването на 87 допълнителни клетки може да се разглежда като действие в краткосрочен план.

               (52)

               На първо място Комисията констатира, че придобиването на 87 допълнителни клетки съответства на дългосрочна инвестиция, която трудно може да се съвмести с понятието за краткосрочна дейност.

               (53)

               Второ, Комисията отбелязва, че SDVO очевидно не е замислила придобиването на 87 допълнителни клетки като краткосрочна дейност, имаща за цел единствено извършването на проучване. SDVO е възприела придобиването на клетки като инвестиция и е потърсила начини от тази инвестиция да има възвръщаемост. В действителност, още през 2008 г. тя е планирала да продължи дейността си чрез новосъздадено дъщерно дружество. Също така, през 2009 г., когато SDVO официално прекратява продажбата на Flanders Queen Mussel, тя все пак на практика е продължила да използва 87-те допълнителни клетки. В действителност тя е отдавала под аренда и под наем инфраструктура и услуги по експлоатация на друго дружество и по този начин е извършвала търговска дейност. Фактът, че е учредено дъщерно дружество за търговска експлоатация на проекта за мидите, изглежда потвърждава, че всъщност SDVO не е имала действително намерение просто да предостави резултатите в полза на сектора.

               (54)

               В този контекст Комисията отбелязва, че споразуменията, сключени през 2009 г. между SDVO и VSVC, съдържат разпоредби, целящи защитата на търговските интереси на VSVC (например гаранция и разпоредби за предотвратяване на конфликти на интереси между VSVC и други производители). Подобен вид мерки и разпоредби дават основания да се смята, че използването на допълнителните клетки е било търговска дейност и не е било от обществен интерес.

               (55)

               Комисията счита, че 87-те допълнителни клетки са разходи от типа на онези, които се срещат в нормалното производство. В действителност Комисията счита, че след като икономическата и биологичната осъществимост на даден продукт е била проверена и потвърдена, придобиването и разширяването на производствени средства е част от нормалния производствен процес и развитието на стопанската дейност на дадено дружество.

               (56)

               Комисията не е съгласна с твърдението на белгийските власти, че никое предприятие не би инвестирало в допълнителни производствени средства, без да има предварителни гаранции, че производството в по-голям мащаб ще бъде рентабилно. Всъщност предприятията инвестират в производство в по-голям мащаб и когато никое друго дружество не се е опитвало да произвежда в подобен мащаб. Те разчитат на предишния си опит в производство в по-малък мащаб и на прогнози. Принцип в икономиката гласи, че поради икономии от мащаба това, което е възможно и рентабилно в малък мащаб, е също възможно и дори по-рентабилно в по-голям мащаб, тъй като фиксираните разходи ще бъдат разпределени върху по-големи количества продукти.

               (57)

               И накрая, Комисията не счита, че посредством увеличаването на производството SDVO е предприела действия в интерес на сектора. Тъй като вече е имало друг оператор, установен в този сектор, който е развивал бизнес в реален мащаб, придобиването и използването на 87 допълнителни клетки в действителност е оказало пряко въздействие върху пазара и конкуренцията. Доказателство за това е и фактът, че SDVO е имала поведение на конкурент, а не на предприятие, провеждащо експеримент.

               (58)

               Поради горепосочените причини Комисията счита, че SVDO неправилно е използвала помощта, отпусната по схемата, по отношение на използването на 87 допълнителни клетки.

         6.3.   Кампания за популяризиране на Dagverse vis

               (59)

               Комисията отбеляза, че чрез възхвалата на белгийския произход на продуктите (риба, уловена от белгийската крайбрежна флота) за разлика от рибата, уловена от чуждестранни кораби, SDVO в действителност се е позовала на географския произход на продуктите и е действала в противоречие с устава си и с Решение № 274/03.

               (60)

               Въпреки това Комисията взема под внимание факта, че кампанията Dagverse vis е била изменена с цел да се избегне позоваването на географския произход на продуктите.

               (61)

               Поради горепосочените причини Комисията счита, че SVDO неправилно е употребила помощта, отпусната по схемата, по отношение на кампанията за популяризиране, в която е имало позоваване на географския произход.

         6.4.   Намиране на нови запаси от черупкови организми

               (62)

               Комисията отбеляза, че намирането на нови запаси от черупкови организми не е включено сред целите, изброени в устава на SDVO. По-конкретно, не изглежда този проект да отговаря на целите, описани в раздел в). Подобряване на управлението на живите водни ресурси и контрол на рибарството. Наистина, намирането на подходящи за търговска експлоатация нови запаси от черупкови организми не съответства нито на постоянното наблюдение на качеството и количеството на живите водни ресурси, нито на наблюдението на социално-икономическото състояние на сектора на рибарството или на консултирането на правителството относно контрола върху риболовното усилие.

               (63)

               Следователно Комисията счита, че такива мерки не спадат към вида мерки, одобрени от Комисията в нейното Решение № 274/03. Те не са мерки нито за контрол, нито за опазване. Напротив, мярката е насочена към намиране и търговска експлоатация на нови запаси и в крайна сметка ще доведе до увеличаване на риболовното усилие.

               (64)

               Комисията отбелязва също така, че намирането на нови запаси от черупкови организми, подходящи за търговска експлоатация, не би могло да спада към мерките, одобрени от Комисията в нейното Решение № 274/03, тъй като съгласно член 17 от Регламент (ЕО) № 2792/1999, на който се позовават насоките за рибарство от 2001 г., експерименталният риболов може да бъде подкрепен от ФИОР (6) само когато има за цел опазването на рибните ресурси.

               (65)

               Както вече бе споменато, установяването на налични подходящи за търговска експлоатация запаси от черупкови организми по континенталния шелф на Белгия изглежда не цели опазването на тези запаси, а по-скоро тяхната експлоатация.

               (66)

               Освен това проучването на нови използваеми запаси е операция, каквато обикновено предприемат частните предприятия; разходите, свързани с такава операция, отговарят на нормалните производствени разходи и поради това не могат да се финансират в рамките на схемата.

               (67)

               Поради горепосочените причини Комисията счита, че SVDO неправилно е употребила помощта, отпусната по схемата, по отношение на инициативата за намиране на нови запаси от черупкови организми.

         7.   ЗАКЛЮЧЕНИЕ

               (68)

               Комисията констатира, че чрез участието си в проектите, посочени в параграфи 6.1 — 6.4, SDVO не е действала в съответствие с устава, нотифициран на Комисията и одобрен от нея в решението ѝ от 16 декември 2003 г. Поради това Комисията счита, че SDVO е използвала неправомерно част от помощта по схемата.

               (69)

               В този контекст Комисията иска да подчертае, че нейна постоянна практика е да изисква от получателя възстановяване на неправилно използваната помощ, в съответствие с член 107. Тази практика е потвърдена в член 14 от Процедурния регламент.

               (70)

               Следователно Белгия трябва да предприеме всички необходими мерки за възстановяване на неправилно използваната помощ от получателя. Белгия следва да възстанови целия размер на изразходваните средства за разработване на проектите, посочени в параграфи 6.1 — 6.4. За тази цел Белгия трябва да изиска от бенефициера да възстанови помощта в срок от четири месеца, считано от датата на нотифициране на решението.

               (71)

               Съгласно член 14, параграф 2 от процедурния регламент помощта, която трябва да се възстанови в съответствие с решението за възстановяване, включва подходящия процент лихва, определен от Комисията. Лихвата е дължима от датата, на която неправомерната помощ е била на разположение на получателя, до датата на нейното възстановяване.

               (72)

               Лихвеният процент се изчислява в съответствие с разпоредбите на глава V от Регламент (ЕО) № 794/2004 на Комисията (7). Комисията иска от Белгия да изиска от бенефициера възстановяването на помощта, в т.ч. лихвите, в срок от четири месеца, считано от датата на настоящото решение, посочена по-долу.

               (73)

               Комисията иска от Белгия да ѝ предостави поисканата информация, като използва въпросника от приложение I към настоящото решение, посочвайки ясно планираните мерки и мерките, които вече са предприети, за да бъде неправилно използваната държавна помощ незабавно и ефективно възстановена. Комисията иска от Белгия да представи, в рамките на два месеца след постановяването на решението, всички документи, доказващи, че е започнала процедура по възстановяване срещу получателя на помощта, използвана по неправилен начин — циркулярни писма, нареждания за събиране на вземания и т.н.,

         ПРИЕ НАСТОЯЩОТО РЕШЕНИЕ:
   Член 1
   Чрез участието си в проекти, състоящи се в разработването на търговско наименование и реклама, използването на 87 допълнителни клетки, кампанията за популяризиране на проекта Dagverse vis и намирането на нови запаси от черупкови организми SDVO не е действала в съответствие с Решение № 274/03 на Комисията от 16 декември 2003 г. относно държавната помощ. Подобно неправилно използване на помощта от страна на бенефициера е несъвместимо с вътрешния пазар.
   Член 2
   1.   Белгия е длъжна да си възвърне от SDVO неправилно използваната помощ за проектите, състоящи се в разработването на търговско наименование и реклама, използването на 87 допълнителни клетки, кампания за популяризиране на проекта Dagverse vis и намирането на нови запаси от черупкови организми.
   2.   Подлежащата на възстановяване сума включва лихвите, начислени от момента, от който помощта е била на разположение на получателите, до действителното ѝ възстановяване.
   3.   Лихвите се изчисляват с натрупване в съответствие с глава V от Регламент (ЕО) № 794/2004 и Регламент (ЕО) № 271/2008 на Комисията (8) за изменение на Регламент (ЕО) № 794/2004.
   Член 3
   1.   Възстановяването на предоставената помощ, посочена в член 1, е незабавно и ефективно.
   2.   Белгия гарантира, че настоящото решение ще бъде изпълнено в срок от четири месеца от датата на уведомяването за него.
   Член 4
   1.   До два месеца след уведомяването за това решение Белгия изпраща следната информация:

               а)

               документацията във връзка с помощта, посочена в член 1, в която е указана общата сума на помощта, свързана с проектите, посочени в член 2. Информацията се предоставя чрез използването на въпросника, поместен в приложение I към настоящото решение;

               б)

               общата сума, която трябва да бъде възстановена (главница и лихва);

               в)

               подробно описание на вече предприетите или планирани мерки за изпълнение на настоящото решение;

               г)

               документи, доказващи, че на получателя е разпоредено да възстанови помощта.

         2.   Белгия информира редовно Комисията за хода на националните мерки, предприети за прилагане на настоящото решение, до окончателното възстановяване на помощта, посочена в член 1. При поискване от страна на Комисията Белгия предоставя незабавно информация за вече предприетите или планираните мерки за изпълнение на настоящото решение. Освен това тя предоставя подробна информация за сумите на възстановената помощ и изплатените лихви от получателя.
   Член 5
   Адресат на настоящото решение е Кралство Белгия.

      Съставено в Брюксел на 27 януари 2015 година.

            За Комисията

         Karmenu VELLA

            Член на Комисията

      (1)  ОВ C 149, 20.5.2011 г., стр. 10.

      (2)  ОВ C 28, 31.1.2004 г., стр. 3.

      (3)  Регламент (EО) № 659/1999 на Съвета от 22 март 1999 г. за установяване на подробни правила за прилагането на член 108 от Договора за функционирането на Европейския съюз (ОВ L 83, 27.3.1999 г., стр. 1).

      (4)  Вж. бележка под линия 1.

      (5)  Регламент (ЕО) № 2792/1999 на Съвета от 17 декември 1999 г. за установяване на подробни правила и условия относно структурната помощ на Общността за сектор рибарство (ОВ L 337, 30.12.1999 г., стр. 10).

      (6)  Финансов инструмент за ориентиране на рибарството, вж. Регламент (ЕО) № 1263/1999 на Съвета от 21 юни 1999 г. относно Финансовия инструмент за ориентиране на рибарството (ОВ L 161, 26.6.1999 г., стр. 54).

      (7)  Регламент (ЕО) № 794/2004 на Комисията от 21 април 2004 г. относно прилагането на Регламент (ЕО) № 659/1999 на Съвета за установяване на подробни правила за прилагането на член 93 от Договора за ЕО (понастоящем член 108 от ДФЕС) (ОВ L 140, 30.4.2004 г., стр. 1).

      (8)  Регламент (ЕО) № 271/2008 на Комисията от 30 януари 2008 г. за изменение на Регламент (ЕО) № 794/2004 за прилагането на Регламент (ЕО) № 659/1999 на Съвета относно определянето на подробни правила за прилагането на член 93 от Договора за създаване на Европейската общност (ОВ L 82, 25.3.2008 г., стр. 1).


title: Внасяне и разглеждане на петиции (изменение на Дял VIII от правилника за дейността) Решение на Европейския парламент от 6 май 2009 г. за изменение на Правилника за дейността във връзка с внасянето и разглеждането на петиции (2006/2209(REG))

text:
               5.8.2010

               BG

               Официален вестник на Европейския съюз

               CE 212/140

         Сряда, 6 май 2009 г.Внасяне и разглеждане на петиции (изменение на Дял VIII от правилника за дейността)
   P6_TA(2009)0353
   Решение на Европейския парламент от 6 май 2009 г. за изменение на Правилника за дейността във връзка с внасянето и разглеждането на петиции (2006/2209(REG))
   2010/C 212 E/25

      Европейският парламент,
   като взе предвид писмото на своя председател от 20 юли 2006 г.,
   като взе предвид членове 201 и 202 от своя правилник,
   като взе предвид доклада на Комисията по конституционни въпроси и становището на Комисията по петиции (A6-0027/2009),

               1.

               Реши да внесе в своя правилник долупосочените изменения;

               2.

               Отбелязва, че настоящите изменения влизат в сила на първия ден от следващата месечна сесия, с изключение на изменението, свързано с член 193а (нов), което ще влезе в сила на първия ден след влизането в сила на съответната разпоредба на Договора;

               3.

               Възлага на своя председател да предаде за сведение настоящото решение на Съвета и на Комисията.

               ТЕКСТ В СИЛА

               ИЗМЕНЕНИЕ

                  Изменение 1

                  Правилник за дейността на Европейския парламент

                  Член 191 – параграф 2 a (нов)

                                 2а.

                              Когато дадена петиция е подписана от няколко физически или юридически лица, подписалите определят свой представител и заместник-представители, които за целите на настоящия дял се считат за вносители на петицията.

                                 Ако такива лица не бъдат определени, за вносител на петицията се счита първото подписало я лице или друго подходящо лице.

                  Изменение 2

                  Правилник за дейността на Европейския парламент

                  Член 191 – параграф 2 б (нов)

                                 2б.

                              Всеки вносител на петиция може по всяко време да оттегли подкрепата си за петицията.

                                 След като всички вносители оттеглят подкрепата си, петицията става нищожна.

                  Изменение 3

                  Правилник за дейността на Европейския парламент

                  Член 191 – параграф 3

                           3.

                           Петициите трябва да бъдат написани на
                                 един от официалните езици
                               на Европейския съюз.

                           3.

                           Петициите трябва да бъдат написани на
                                 официален език
                               на Европейския съюз.

               Петициите, написани на друг език, се разглеждат само когато вносителят им е приложил превод
                     или резюме
                   на един от официалните езици на Европейския съюз
                  .
                     Преводът или резюмето служат за основа на работата на Парламента.
                   В кореспонденцията на Парламента с вносителя на петицията се използва официалният език, на който е съставен преводът или резюмето.

               Петициите, написани на друг език, се разглеждат само когато вносителят им е приложил превод на официален език. В кореспонденцията на Парламента с вносителя на петицията се използва официалният език, на който е съставен преводът или резюмето.

                     Бюрото може да вземе решение петициите и кореспонденцията с вносителите на петиции да се съставят на други езици, които се използват в държава-членка.

                  Изменение 4

                  Правилник за дейността на Европейския парламент

                  Член 191 – параграф 5

                           5.

                           Вписаните в регистъра петиции се изпращат от председателя на Парламента на компетентната комисия, която първо
                                 проверява дали регистрираните петиции попадат в сферите на дейност на Европейския съюз
                              .

                           5.

                           Вписаните в регистъра петиции се изпращат от председателя на Парламента на компетентната комисия, която първо
                                 се произнася по допустимостта на петицията съответствие с член 194 от Договора за функционирането на Европейския съюз
                              .

                                 Ако компетентната комисия не успее да постигне единодушие по допустимостта на петицията, тя се обявява за допустима по искане на най-малко една четвърт от членовете на комисията.

                  Изменение 5

                  Правилник за дейността на Европейския парламент

                  Член 191 – параграф 6

                           6.

                           Петициите, обявени за недопустими от комисията, се оставят без разглеждане
                                 ;
                               техните вносители се уведомяват
                                 за взетото решение и за мотивите за него
                              .

                           6.

                           Петициите, обявени за недопустими от комисията, се оставят без разглеждане; техните вносители се уведомяват за взетото решение и за мотивите за него.
                                 По възможност могат да се препоръчат алтернативни средства за защита.

                  Изменение 6

                  Правилник за дейността на Европейския парламент

                  Член 191 – параграф 7

                                 7.

                              В случаите по предходния параграф комисията може да предложи на вносителя на петицията да се обърне към компетентния орган на съответната държава-членка или на Европейския съюз.

                     заличава се

                  Изменение 7

                  Правилник за дейността на Европейския парламент

                  Член 191 – параграф 8

                                 8.

                              Ако лицето, което е подало петицията, не поиска тя да бъде разгледана при условията на поверителност, петицията се вписва в публичен регистър.

                                 8.

                              По правило, след вписването им в регистъра, петициите стават обществено достъпни документи и Парламентът може да публикува името на вносителя и съдържанието на петицията по съображения за прозрачност.

                  Изменение 8

                  Правилник за дейността на Европейския парламент

                  Член 191 – параграф 8 a (нов)

                                 8a.

                              Независимо от разпоредбите на параграф 8, вносителят на петиция може да поиска името му да бъде запазено в тайна с оглед защита на неприкосновеността на неговия личен живот, в който случай Парламентът е длъжен да се съобрази с искането.

                                 Когато твърденията, съдържащи се в петицията не могат да бъдат проверени по причини, свързани с анонимността на вносителя, се иска мнението му относно последващите действия, които да бъдат предприети.

                  Изменение 9

                  Правилник за дейността на Европейския парламент

                  Член 191 – параграф 8 б (нов)

                                 8б.

                              Вносителят може да поиска петицията му да бъде разгледана в условията на поверителност, в който случай Парламентът взема подходящи предпазни мерки за гарантиране, че съдържанието ѝ няма да стане публично достояние. Вносителят на петицията бива информиран при какви условия точно ще се прилага настоящата разпоредба.

                  Изменение 10

                  Правилник за дейността на Европейския парламент

                  Член 192 – параграф -1 (нов)

                                 -1.

                              Допустими петиции се разглеждат от компетентната комисия в хода на обичайната ѝ дейност чрез разискване на редовно заседание или посредством писмена процедура. Вносителите на петиции могат да бъдат поканени за участие в заседание на комисията, ако тяхната петиция е предмет на разискването, или ако те поискат да присъстват. Правото на изказване се дава на вносителите на петиции по преценка на председателя.

                  Изменение 11

                  Правилник за дейността на Европейския парламент

                  Член 192 – параграф 1

                           1.

                                 Компетентната комисия
                               може да реши да изготви доклад
                                 или по друг начин да изрази становището си по петициите, които е обявила за допустими
                              .

                           1.

                                 Във връзка с допустима петиция комисията
                               може да реши да изготви доклад
                                 по собствена инициатива съгласно член 45, параграф 1 от Правилника за дейността или да внесе в Парламента кратко предложение за резолюция, при условие че няма възражения от страна на Председателския съвет
                              .
                                 Такива предложения за резолюции се включват в дневния ред на месечна сесия, провеждаща се не по-късно от осем седмици след приемането им в комисия. Те се поставят на едно гласуване и без разисквания, освен ако Председателският съвет реши по изключение да приложи член 131а от Правилника за дейността.

                     Комисията
                   може
                     , особено в случаите на петиции, целящи промяна на действащи нормативни разпоредби,
                   да иска становища от други комисии
                     съгласно член 46
                  .

                     Съгласно член 46 и приложение VI комисията
                   може да иска становища от други комисии
                     със специална компетентност по разглеждания въпрос
                  .

                  Изменение 12

                  Правилник за дейността на Европейския парламент

                  Член 192 – параграф 2

                           2.

                           Създава се електронен регистър, чрез който гражданите могат да подкрепят вносителя на дадена петиция, като положат своя електронен подпис под петициите, които са обявени за допустими и вписани в регистъра.

                           2.

                           Създава се електронен регистър, чрез който гражданите могат да подкрепят
                                 или да оттеглят подкрепата си за
                               вносителя на дадена петиция, като положат своя електронен подпис под петициите, които са обявени за допустими и вписани в регистъра.

                  Изменение 13

                  Правилник за дейността на Европейския парламент

                  Член 192 – параграф 3

                           3.

                           При
                                 разглеждане на
                               петиции
                                 или
                               установяване на факти комисията може да организира
                                 изслушвания на вносителите на петициите или общи изслушвания, или да командирова членове да установят фактите на място
                              .

                           3.

                           При
                                 извършване на проверки по
                               петиции
                                 ,
                               установяване на факти
                                 или търсене на решения
                               комисията може да организира
                                 констативни посещения в засегнатата от петицията държава-членка или регион.

                                 Докладите за посещенията се съставят от участниците в тях. След одобрение от комисията, те се изпращат до председателя на Парламента.

                  Изменение 14

                  Правилник за дейността на Европейския парламент

                  Член 192 – параграф 4

                           4.

                                 С оглед на изготвянето на становищата си
                               парламентарната комисия може да поиска от Комисията на Европейския съюз
                                 да ѝ предостави документи и информация, както и да ѝ осигури достъп до нейните служби
                              .

                           4.

                           Парламентарната комисия може да поиска
                                 съдействие
                               от Комисията на Европейския съюз
                                 , по-специално информация относно прилагането и спазването на правото на Общността, както и като пълна информация и всички документи, имащи отношение към петицията. Представители на Комисията са поканени да участват в заседанията на парламентарната комисия.

                  Изменение 15

                  Правилник за дейността на Европейския парламент

                  Член 192 – параграф 5

                           5.

                              Когато е необходимо, комисията внася в Парламента предложения за резолюции по разгледаните от нея петиции.

                           5.

                                 Парламентарната комисия може да поиска от председателя на Парламента да изпрати становището или препоръката ѝ на Комисията, Съвета или съответния орган на държавата-членка с оглед предприемане на действия или даване на отговор
                              .

                     Комисията може също да поиска становищата ѝ да бъдат изпратени от председателя на Парламента до Комисията или Съвета.

                  Изменение 16

                  Правилник за дейността на Европейския парламент

                  Член 192 – параграф 7

                           7.

                                 Председателят уведомява вносителите на петициите
                               за
                                 взетите решения
                               и
                                 за
                               мотивите за
                                 тях.

                           7.

                                 Вносителят на петицията бива уведомен
                               за
                                 взетото от комисията решение
                               и мотивите за
                                 него
                              .

                                 Когато завърши разглеждането на допустима петиция, процедурата по разглеждане на петицията се обявява за приключена и вносителят ѝ бива уведомен за това.

                  Изменение 17

                  Правилник за дейността на Европейския парламент

                  Член 193 a (нов)

                     Член 193a

                     Инициатива на гражданите

                     Когато Парламентът бъде информиран, че Комисията на Европейските общности е била поканена да представи предложение за нормативен акт по член 11, параграф 4 от Договора за ЕС, Комисията по петиции проверява дали има вероятност това да се отрази на нейната дейност и при необходимост информира за това вносителите на петиции по свързани теми.


title: Решение на Комисията от 27 март 2002 година за създаване на Група на генералните директори в областта на индустриалните отношения

text:
Важна правна забележка

|

32002D0260

Официален вестник n° L 091 , 06/04/2002 стр. 0030 - 0030 специално чешко издание глава 05 том 04 стр. 229  - 229 специално испанско издание глава 05 том 04 стр. 229  - 229 специално унгарско издание глава 05 том 04 стр. 229  - 229 специално литвийско издание глава 05 том 04 стр. 229  - 229 LV.ES глава 05 том 04 стр. 229  - 229 MT.ES глава 05 том 04 стр. 229  - 229 PL.ES глава 05 том 04 стр. 229  - 229 SK.ES глава 05 том 04 стр. 229  - 229 специално словенско издание глава 05 том 04 стр. 229  - 229

		20020327Решение на Комисиятаот 27 март 2002 годиназа създаване на Група на генералните директори в областта на индустриалните отношения(2002/260/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност и по-специално член 211 от него,като има предвид, че:(1) В своето съобщение за Програмата за социална политика [1] Комисията подчертава необходимостта от положително и динамично взаимодействие на икономическата, социалната политика и политиката по заетостта. Тя подчертава по-специално своята готовност да държи сметка за промените в работната среда и предлага редица действия за модернизиране и подобряване на индустриалните отношения.(2) В този контекст, съществуващото законодателство трябва да бъде адаптирано и подобрено, за да отразява новата икономика с цел установяване на ново равновесие между гъвкавостта и сигурността на работещите.(3) За тази цел е необходимо да се създаде група на високо равнище, която да представя на Комисията становища, при поискване и по собствена инициатива, да подпомага Комисията в изпълнението на нейните задачи, тоест в подготовката на нови инициативи на Общността, в преразглеждането на достиженията на правото на Европейската общност, в организирането на изследвания, анализи и проучвания, в оценката и прилагането на трудовото право на Общността, както и в изпълнението на дейности по обучение и информиране относно общностното право. Тази група ще може също да развива обмяната на иновационни практики и разпространението на добрите практики в тази област.(4) Една такава постоянна група на високо равнище би способствала и поощрила по-тясното сътрудничество между държавите-членки и Комисията, като същевременно се спазва принципът на субсидиарността. Това сътрудничество става все по-належащо поради предстоящото разширяване на Европейския съюз, задълбочаването на транснационализацията на индустриалните отношения, на процеса на транснационално индустриално преструктуриране и мерките за модернизиране на трудовото право, които правят пазара на заетостта по-динамичен и изискват по-голяма прозрачност.РЕШИ, КАКТО СЛЕДВА:Член 11. Създава се Група на генералните директори в областта на индустриалните отношения (наричана по-долу "групата"), която да представлява консултативен орган за проучвания, обмен и сътрудничество между държавите-членки и Комисията.2. Групата има за задача:а) да установи тясно сътрудничество между институциите на държавите-членки и Комисията по въпроси, касаещи:- подготовката на нови общностни инициативи в областта на индустриалните отношения,- приложението и преразглеждането на достиженията на правото на Европейската общност в областта на трудовото право,- изготвянето на програми за изследвания, анализи, проучвания, публикации и дейности за повишаване на запознатостта с общностното трудово право,б) да следи развитието на политиките в областта на трудовото право и индустриалните отношения;в) да осигури обмена на опита и на добрите практики в областта на индивидуалното и колективното трудово право.Член 21. Групата се състои от генералните директори в областта на индустриалните отношения на държавите-членки.2. Групата се председателства от представител на Комисията.3. Групата може да създава експертни или работни групи.Член 31. Групата се събира по покана на нейния председател или по негова инициатива, или по искане от страна на най-малко половината от членовете на групата.2. Групата заседава по принцип два пъти годишно.Съставено в Брюксел на 27 март 2002 година.За КомисиятаAnna DiamantopoulouЧлен на Комисията[1] COM (2000) 379 окончателен.--------------------------------------------------